มีอะไรกับแฟน ปลายเดือนมิถุนายน ถัดจากนั้นมีเลือดออกผิดปกติ เป็นลิ่มเลือด และได้ตรวจครรภ์ ตั้งแต่เดือนสิงหา-กันยายน ขึ้นขีดเดียว พอเดือนตุลาประจำเดือนขาด ยังไม่ตรวจอีกนะ อยากถามว่าเสี่ยงตั้งครรภ์อีกไหม
สวัสดีค่ะ หากหลังจากที่มีเพศสัมพันธ์ตอนปลายเดือน มิ.ย. ไม่ได้มีเพศสัมพันธ์ต่ออีก การตรวจหาการตั้งครรภ์ในเดือน ส.ค. และ ก.ย. หากพบขึ้นเพียง 1 ขีด ก็แสดงว่า ไม่มีการตั้งครรภ์เกิดขึ้นค่ะแต่หากในเดือน ก.ย. ยังได้มีเพศสัมพันธ์อีกเรื่อยๆ ก็จะมีโอกาสในการตั้งครรภ์ได้อยู่ค่ะ ดังนั้น หากได้มีเพศสัมพันธ์อีก ก็ควรตรวจหาการตั้งครรภ์ในเดือน ต.ค. อีกครั้งค่ะ แต่หากไม่ได้มีเพศสัมพันธ์อีก การที่ประจำเดือนไม่มา อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้น